07.2017
Eelnõu

NARVA LINNAVALITSUS

KORRALDUS

Narva 

Linnavalitsuse reservfondist vahendite eraldamine 

1. Asjaolud ja menetluse käik.
Narva Linnavalitsuse Kultuuriosakond esitas taotlusi rahaliste vahendite eraldamiseks linnavalitsuse reservfondist. Taotlus on laekunud rahaliste vahendite eraldamiseks Narva Lasteaiale Sädemeke külmaveetoru vahetamiseks summas 780 eurot, OÜ-le Studioillusion festivali “Cinema-Theatre” läbiviimisega seotud kulude osaliseks katmiseks summas 700 eurot, Moskva Patriarhaadi  Eesti Õigeusu Kiriku Narva Issanda Ülestõusmise Peakiriku Kogudus MTÜ-le Neitsi Maarja skulptuuri valmistamise ja püstitamisega seotud kulude osaliseks katmiseks summas 1000 eurot.
MTÜ Narva Korteriühistute ja Mittetulundusühingute Liiga esitas taotluse rahaliste vahendite eraldamiseks linnavalitsuse reservfondist. Taotlus on laekunud rahaliste vahendite eraldamiseks HÜ-le KULGU PAADIGARAAŽID videovalve süsteemi paigaldamisega seotud kulude osaliseks katmiseks summas 10 000 eurot.
Vastavalt MTÜ Narva Korteriühistute ja Mittetulundusühingute Liiga 06.07.2017 kirjale nr 2-16/7004, Narva Linnavalitsuse Kultuuriosakonna 29.06.2017 taotlusele nr 3.1-8/6771-2, 06.07.2017 taotlusele nr 3.1-8/7030 Rahandusamet esitab Narva Linnavalitsusele korralduse eelnõu reservfondist vahendite eraldamisest.

Reservfondi jääk 11 936 eurot seisuga 10.07.2017.a. 
2. Õiguslikud alused.

Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 
3. Otsus.

3.1. Eraldada Narva Linnavalitsuse reservfondist Narva Linnavalitsuse Kultuuriosakonnale  - 2 200 eurot, sh 500 eurot Narva Lasteaiale Sädemeke külmaveetoru vahetamiseks, 700 eurot OÜ-le Studioillusion festivali “Cinema-Theatre” läbiviimisega seotud kulude osaliseks katmiseks, 1 000 eurot Moskva Patriarhaadi  Eesti Õigeusu Kiriku Narva Issanda Ülestõusmise Peakiriku Kogudus MTÜ-le Neitsi Maarja skulptuuri valmistamise ja püstitamisega seotud kulude osaliseks katmiseks.
3.2. Mitte toetada MTÜ Narva Korteriühistute ja Mittetulundusühingute Liiga poolt esitatud taotlust.
      4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

